ΘΕΜΑ 104,6 FM. Συντονίσου από τις 20 Νοεμβρίου με το πιο ενημερωτικό ραδιόφωνο της πόλης

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Οδηγίες προς... επίδοξους αναρχικούς δίνει η "Συνέλευση ΕΝΑΝΤΙΑ στην ΑΣΤΥΝΟΜΙΚΗ ΚΑΤΟΧΗ", σε κείμενό της που δημοσιεύτηκε στο indymedia, με το οποίο καλεί τους πολίτες από το να βοηθούν τους μπαχαλάκηδες μέχρι και να επιτίθενται σε αστυνομικούς.Η ομάδα, που κάθε Δευτέρα πραγματοποιεί συνέλευση καλεί τους κατοίκους της περιοχής να στηρίξει και να μετέχει στην... αντίσταση που υποτίθεται ότι εκδηλώνεται στους δρόμους της ταλαιπωρημένης κατά τα άλλα περιοχής.Το φυλλάδιο περιέχει πληροφορίες "χρηστικές", καθώς οι πολίτες καλούνται να βγάλουν "έναν κουβά με νερό για την εξουδετέρωση των χημικών", να ανοίξουν "την πόρτα της πολυκατοικίας ή και του σπιτιού σε αυτούς που καταδιώκονται από τους μπάτσους" ή να δώσουν "πρόσβαση στην ταράτσα για τους διαδηλωτές".Επίσης, περιλαμβάνει συμβουλές... φαρμακευτικής και ιατρικής φύσεως, αφού συστήνει "νερό, διάλυμα malox σε βαποριζατέρ (1/2 νερό) ή riopan στους πληγέντες από τα χημικά", "πολεοδομικές", με την "ανέγερση οδοφραγμάτων" και τη "διάθεση "πυρομαχικών" με ότι αχρείαστο αντικείμενο υπάρχει".Εντύπωση προκαλεί η παρότρυνση προς πολίτες να μετατραπούν σε ένα είδος Γεωργίας Βασιλειάδου πετώντας αντί για κανάτες, γλάστρες (άδειες, όπως διευκρινίζει) από το μπαλκόνι. Κι αν στην ταινία, το θέαμα προκαλούσε το γέλιο των θεατών, στην πραγματικότητα μια τέτοια πράξη δημιουργεί κινδύνους για τον όποιο περαστικό έχει την ατυχία να περάσει από κάτω.Οι κάτοικοι της περιοχής καλούνται επίσης να βιντεοσκοπούν τους αστυνομικούς, να εναντιώνονται σε προσαγωγές - συλλήψεις και να μοιράζονται με τους συναγωνιστές πληροφορίες για τις καθημερινές κινήσεις της αστυνομίας.Κάλεσμα στήριξης - συμμετοχής στην αντίσταση, που διακινείται στη γειτονιά των Εξαρχείων αυτές τις μέρες:ΒΓΕΣ ΕΞΩ ΣΤΟΥΣ ΔΡΟΜΟΥΣ ΤΗΣ ΦΩΤΙΑΣΟι συγκρούσεις με τις δυνάμεις καταστολής ανοίγουν δρόμους και ορίζοντες για την καταστροφή του καθεστώτος καταπίεσης κι εκμετάλλευσης.Το σπάσιμο της αστυνομικής κατοχής στις γειτονιές απελευθερώνει εδώ και τώρα εδάφη αυτοοργάνωσης ενός κόσμου ελευθερίας, κοινότητας και ισότητας.Η κοινωνική ισχύς απέναντι στην κρατική καταστολή θεμελιώνεται στην μαχητική αλληλεγγύη.Συμμετέχοντας στην αντίσταση χτίζουμε τη συλλογική αυτοδιεύθυνση.... μπορείς κι εσύ :να ανοίξεις την πόρτα της πολυκατοικίας ή και του σπιτιού σου σε αυτούς που καταδιώκονται από τους μπάτσους.να δόσεις πρόσβαση στην ταράτσα, για τους διαδηλωτές.να πετάξεις μια (άδεια) γλάστρα από το μπαλκόνι.να βγάλεις έναν κουβά με νερό για την εξουδετέρωση των χημικών.να προσφέρεις νερό, διάλυμα malox σε βαποριζατέρ (1/2 νερό) ή riopan στους πληγέντες από τα χημικά.να προσφέρεις πρώτες βοήθειες και προστασία στους τραυματίες.να βγεις στον δρόμο και να σταθείς απέναντι στους κρατικούς δολοφόνους.να επικοινωνήσεις με άλλους γείτονες και διαδηλωτές, να συγκεντρωθείτε και να συντονιστείτε.να συμβάλεις στην ανέγερση οδοφραγμάτων και στη διάθεση «πυρομαχικών» με ότι αχρείαστο αντικείμενο υπάρχει.να βιντεοσκοπήσεις τη δράση των κατοχικών μονάδων και να δημοσιοποιήσεις τις βαρβαρότητές τους σε μέσα αντιπληροφόρησης (χωρίς να φαίνονται πρόσωπα διαδηλωτών).να εναντιωθείς σε προσαγωγές-συλλήψεις.να παρατηρείς την καθημερινή κίνηση της αστυνομίας και να μοιράζεσαι τις πληροφορίες με τους συναγωνιστές.να εμψυχώνεις όσους μάχονται.να κάνεις ότι άλλο μπορείς να φανταστείς για να συμβάλεις στον αγώνα.να οργανωθείς σε δομές αντίστασης και να συνδιαμορφώσεις τις συλλογικές στρατηγικές της.ΣΤΑ ΟΔΟΦΡΑΓΜΑΤΑ,για την ΕΛΕΥΘΕΡΙΑ και την ΑΥΤΟΟΡΓΑΝΩΣΗΜΕ ΤΟΝ ΚΑΘΗΜΕΡΙΝΟ ΑΓΩΝΑΤΙΜΑΜΕ ΤΟΥΣ ΔΟΛΟΦΟΝΗΜΕΝΟΥΣ ΑΠΟ ΤΟ ΚΡΑΤΟΣ